**-สำเนา-**

**บันทึกรายงานการประชุมสภาองค์การบริหารส่วนตำบลศรีสุข**

**สมัยสามัญ สมัยที่ 1 / 2563 ครั้งที่ 1**

**วันที่ 6 กุมภาพันธ์ 2563**

**ณ ห้องประชุมสภาองค์การบริหารส่วนตำบลศรีสุข**

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสมเกียรติ บุญไทย | ประธานสภา อบต. | สมเกียรติ บุญไทย |  |
| 2 | นายอำนวย นิลทัย | รองประธานสภา อบต. | อำนวย นิลทัย |  |
| 3 | นายปรึกษ์ ทองคำ | สมาชิก อบต. หมู่ที่ 1 | ปรึกษ์ ทองคำ |  |
| 4 | นายบัญชา จันดากุล | สมาชิก อบต. หมู่ที่ 2 | บัญชา จันดากุล |  |
| 5 | นายมิตร บุญโต | สมาชิก อบต. หมู่ที่ 2 | มิตร บุญโต |  |
| 6 | นายประดิษฐ คำหาญ | สมาชิก อบต. หมู่ที่ 3 | ประดิษฐ คำหาญ |  |
| 7 | นายยงค์ คำหาญ | สมาชิก อบต. หมู่ที่ 3 | ยงค์ คำหาญ |  |
| 8 | นายสมเกียรติ สมัญญา | สมาชิก อบต. หมู่ที่ 4 | สมเกียรติ สมัญญา |  |
| 9 | นายอดิศักดิ์ บุญทูล | สมาชิก อบต. หมู่ที่ 5 | อดิศักดิ์ บุญทูล |  |
| 10 | นายสมยง บุญทูล | สมาชิก อบต. หมู่ที่ 5 | สมยง บุญทูล |  |
| 11 | นายประสพ บุญสม | สมาชิก อบต. หมู่ที่ 6 | ประสพ บุญสม |  |
| 12 | นายฉัตร ไตรพรม | สมาชิก อบต. หมู่ที่ 6 | ฉัตร ไตรพรม |  |
| 13 | นายสุบิน นิลทัย | สมาชิก อบต. หมู่ที่ 7 | สุบิน นิลทัย |  |
| 14 | นายเชิดชัย สุขเมือง | สมาชิก อบต. หมู่ที่ 7 | เชิดชัย สุขเมือง |  |
| 15 | นายแสวง กฤษวี | สมาชิก อบต. หมู่ที่ 8 | แสวง กฤษวี |  |
| 16 | นางชุติกาญจน์ คงสุข | เลขานุการสภา อบต. | ชุติกาญจน์ คงสุข |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายบุญเชบ ทองคำ | นายก อบต. | บุญเชบ ทองคำ |  |
| 2 | นายสมพร บุญทูล | รองนายก อบต. | สมพร บุญทูล |  |
| 3 | นายสมพงษ์ จันดากุล | รองนายก อบต. | สมพงษ์ จันดากุล |  |
| 4 | นายภัทรวิทย์ สุมาลุย์ | เลขานุการนายก อบต. | ภัทรวิทย์ สุมาลุย์ |  |
| 5 | นางสายสมร ธรรมสัตย์ | ผู้อำนวยการกองคลัง | สายสมร ธรรมสัตย์ |  |
| 6 | นางธัญญารัตน์ โลนุช | นักทรัพยากรบุคคลชำนาญการ | ธัญญารัตน์ โลนุช |  |
| 7 | นายนัครินทร์ แสงมณี | ผู้อำนวยการกองช่าง | นัครินทร์ แสงมณี |  |
| 8 | นางญาณิศา สุระถาวร | นักวิเคราะห์นโยบายและแผนชำนาญการ | ญาณิศา สุระถาวร |  |
| 9 | นางสาวนนลณีย์ เจือจันทร์ | นักพัฒนาชุมชนชำนาญการ | นนลณีย์ เจือจันทร์ |  |
| 10 | จ่าเอกชวัลวิทย์ กองณรงค์ | เจ้าพนักงานป้องกันฯชำนาญงาน | ชวัลวิทย์ กองณรงค์ |  |
| 11 | นายชานนท์ รู้จิตร | นายช่างโยธาชำนาญงาน | ชานนท์ รู้จิตร |  |
| 12 | นางสาวรัตนา สุดาจันทร์ | นักวิชาการเงินและบัญชีชำนาญการ | รัตนา สุดาจันทร์ |  |
| 13 | นายประวิทย์ เลาเลิศ | เจ้าพนักงานธุรการปฏิบัติงาน | ประวิทย์ เลาเลิศ |  |
| 14 | นางสาวณวรรณ์ศา คำหาญ | ครูชำนาญการ | ณวรรณ์ศา คำหาญ |  |
| 15 | นางจินตรา ทองคำ | ครูชำนาญการ | จินตรา ทองคำ |  |
| 16 | นางชวัลลักษณ์ แสนเลิศ | ครูชำนาญการ | ชวัลลักษณ์ แสนเลิศ |  |
| 17 | นางนารี สมัญญา | ครู | นารี สมัญญา |  |
| 18 | นางณัฐนิภา แสงมณี | ผู้ช่วยนักวิเคราะห์ฯ | ณัฐนิภา แสงมณี |  |
| 19 | นางกฤติยา มณีล้ำ | ผู้ช่วยเจ้าพนักงานการเงินและบัญชี | กฤติยา มณีล้ำ |  |
| 20 | นายทวิช สมัญญา | พนักงานจ้างทั่วไป | ทวิช สมัญญา |  |
| 21 | นายอรรถชัย สุมาลุย์ | พนักงานจ้างทั่วไป | อรรถชัย สุมาลุย์ |  |
| 22 | นายวิระชัย คำสวัสดิ์ | พนักงานจ้างทั่วไป | วิระชัย คำสวัสดิ์ |  |
| 23 | นายคมเพชร ศรีเพชร | พนักงานจ้างทั่วไป | คมเพชร ศรีเพชร |  |
| 24 | นางสาวละออ ธรรมนุส | ผู้ดูแลเด็ก | ละออ ธรรมนุส |  |
| 25 | นางศิริสุดา สันทาลุนัย | ผู้ดูแลเด็ก | ศิริสุดา สันทาลุนัย |  |
| 26 | นายเสมียน ภาคพรม | พนักงานจ้างทั่วไป | เสมียน ภาคพรม |  |
| 27 | นางสาวพรรณิภา นิลทัย | พนักงานจ้างเหมาบริการ | พรรณิภา นิลทัย |  |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 28 | นายศิริวัฒน์ สมัญญา | พนักงานขับรถยนต์ | ศิริวัฒน์ สมัญญา |  |
| 29 | นางสาวสิรินันท์ จินพละ | พนักงานจ้างทั่วไป | สิรินันท์ จินพละ |  |
| 30 | นางสาวอภิษฐา มีชารี | พนักงานจ้างทั่วไป | อภิษฐา มีชารี |  |
| 31 | นางศิริมล สันทาลุนัย | ผู้ดูแลเด็ก | ศิริมล สันทาลุนัย |  |
| 32 | นายเตือน บุญไทย | ผู้ช่วยเจ้าพนักงานธุรการ | เตือน บุญไทย |  |
| 33 | นายดำรงศักดิ์ นาดี | ผู้ช่วยนายช่างโยธา | ดำรงศักดิ์ นาดี |  |
| 34 | นางสาวจิตรา สมัญญา | พนักงานจ้างทั่วไป | จิตรา สมัญญา |  |

**เริ่มประชุมเวลา 09.30 น.**

เลขานุการสภาองค์การบริหารส่วนตำบลศรีสุข ได้นับจำนวนสมาชิกสภาองค์การบริหารส่วนตำบลศรีสุขที่มาประชุม ปรากฏว่ามาครบ 15 คน จึงได้เชิญท่านประธานสภาจุดธูปเทียน บูชาพระรัตนตรัย และเปิดการประชุมตามระเบียบวาระ โดยนายสมเกียรติ บุญไทย ประธานสภา อบต. ทำหน้าที่ประธานในที่ประชุม

**ระเบียบวาระที่ 1** เรื่องที่ประธานแจ้งให้ที่ประชุมทราบ

- ไม่มี -

**ระเบียบวาระที่ 2** เรื่องรับรองรายงานการประชุมครั้งที่แล้ว

- การพิจารณารับรองรายงานการประชุมสภาฯ สมัยวิสามัญ สมัยที่ 2/2562 ครั้งที่ 1 เมื่อวันที่ 20 พฤศจิกายน 2562

**ที่ประชุม** ได้ตรวจสอบบันทึกการประชุมครั้งที่แล้ว ให้สมาชิกได้ตรวจดูจากสำเนา บันทึกรายงานการประชุมที่ได้แจกไปแล้ว

**ประธานสภาฯ** มีสมาชิกฯ ท่านใด มีความประสงค์ขอแก้ไขหรือเปลี่ยนแปลงข้อความใดๆ หรือไม่ (ปรากฏว่าไม่มี)

**มติที่ประชุม** รับรองรายงานการประชุมครั้งที่แล้วอย่างเป็นเอกฉันท์ 14 เสียง

**ระเบียบวาระที่ 3** เรื่องสืบเนื่องจากการประชุมครั้งที่แล้ว

-ไม่มี -

**ระเบียบวาระที่ 4** เรื่องเสนอเพื่อทราบ

**- รายงานรายรับ – รายจ่ายเงินงบประมาณตามข้อบัญญัติงบประมาณรายจ่ายประจำปีงบประมาณ พ.ศ. 2563 ณ วันที่ 31 มกราคม 2563**

**ประธานสภา อบต.** เรื่องแรกที่จะแจ้งให้ทุกท่านได้รับทราบ คือ รายงานรายรับ-รายจ่ายเงินงบประมาณตามข้อบัญญัติงบประมาณรายจ่ายประจำปีงบประมาณ 2563 ณ วันที่ 31 มกราคม 2563 ขอเชิญผู้อำนวยการกองคลังได้ชี้แจงให้ทุกท่านได้รับทราบ

**ผู้อำนวยการกองคลัง** เรียนท่านประธานสภาที่เคารพและท่านสมาชิกทุกท่าน วันนี้กองคลังขอรายงานรายรับ-รายจ่ายเงินงบประมาณตามข้อบัญญัติงบประมาณรายจ่ายประจำปีงบประมาณ 2563 ณ วันที่ 31 มกราคม 2563 ขอองค์การบริหารส่วนตำบลศรีสุข เพื่อแจ้งให้ที่ประชุมทราบดังต่อไปนี้

**(รายละเอียดแนบท้ายบันทึกฉบับนี้)**

**ประธานสภา อบต.** สำหรับรายละเอียดผู้อำนวยการกองคลังได้ชี้แจงไปแล้ว

มีสมาชิกท่านใดสงสัยจะสอบถามเพิ่มเติม ขอเชิญครับ

ที่ประชุม ไม่มีผู้ใดสอบถามแต่อย่างใด ที่ประชุมรับทราบ

**- การจ่ายตรงเบี้ยยังชีพผู้สูงอายุ และเบี้ยยังชีพผู้พิการ ประจำปี พ.ศ.2563**

ประธานสภา อบต. เรื่องต่อไปคือเรื่องการจ่ายตรงเบี้ยยังชีพผู้สูงอายุ และเบี้ยยังชีพผู้พิการ ประจำปี พ.ศ.2563 ขอเชิญนักพัฒนาชุมชนชำนาญการ ได้ชี้แจงให้ทุกท่านได้รับทราบ

นักพัฒนาชุมชนชำนาญการ เรียนท่านประธานสภาที่เคารพ ท่านสมาชิกทุกท่าน

แนวทางการจ่ายเงินเบี้ยยังชีพผู้สูงอายุและเบี้ยความพิการขององค์กรปกครองส่วนท้องถิ่น โดยกรมบัญชีกลางดำเนินการโอนเงินแทนองค์กรปกครองส่วนท้องถิ่นในเดือน มกราคม 2563 เป็นเดือนแรก

จากการจ่ายเงินเบี้ยโดยกรมบัญชีกลางในเดือน มกราคม 2563 เป็นเดือนแรก องค์กรปกครองส่วนท้องถิ่นหลายแห่งต่างพบปัญหาเกิดขึ้นมากมาย อาทิ เช่น

- ตรวจสอบรายชื่อในระบบสารสนเทศมีชื่อ แต่ในข้อมูลส่งกรมบัญชีกลางไม่มีชื่อ

- ในระบบสารสนเทศเบี้ยยังชีพ ติ๊กเลือกวิธีรับเงินเป็นเข้าธนาคาร แต่กรมบัญชีกลางโอนมาเป็นเงินสด (โอนเข้าบัญชีขององค์กรปกครองส่วนท้องถิ่น)

- มีชื่อทั้งในระบบสารสนเทศเบี้ยยังชีพและชื่อที่ส่งข้อมูลกรมบัญชีกลาง แต่ไม่มีรายการโอนเงินมา ทั้งเงินสดและเข้าบัญชีธนาคาร

ส่งผลทำให้ผู้มีสิทธิรับเงินเบี้ยยังชีพผู้สูงอายุและเบี้ยความพิการบางส่วนได้รับเงินล่าช้า เนื่องจากกรมบัญชีกลางจะโอนเงินเบี้ยยังชีพฯ ได้ในวันที่ 10 ของทุกเดือน อปท.สามารถเรียกดูข้อมูลการโอนเงินสำเร็จของกรมบัญชีกลางได้ในวันที่ 11 ของเดือน และต้องดำเนินการตรวจสอบข้อมูลการโอนเงินสำเร็จของกรมบัญชีกลางและข้อมูลผู้มีสิทธิรับเงินเบี้ยยังชีพแต่ยังไม่ได้รับ จึงทำให้ต้องใช้เวลาในการตรวจสอบอย่างละเอียดจึงจะสามารถเบิกจ่ายได้อย่างถูกต้องครบถ้วน

จากปัญหาในการดำเนินงานดังกล่าว ท้องถิ่น จ.สุรินทร์ จึงเชิญให้นักพัฒนาชุมชนทุกแห่งเข้าประชุมหารือถึงปัญหาที่เกิดขึ้นพร้อมทั้งร่วมกันหาแนวทางแก้ไขปัญหา และจากการประชุมเมื่อวันที่ 22 มกราคม 2563 ที่ผ่านมา ผลการประชุมสรุปว่า ปัญหาดังกล่าวข้างต้นเกิดจากความคลาดเคลื่อนในการดึงข้อมูลของกรมบัญชีกลาง จึงทำให้มีการรับเบี้ยโดยการโอนเงินเข้าบัญชีผู้รับเบี้ยโดยตรงและโอนเงินเข้าบัญชี อบต.เพื่อให้ อบต.เบิกจ่ายเงินให้แก่ผู้มีสิทธิ ต่อไป ทั้งนี้ในส่วนของผู้มีสิทธิรับเบี้ยฯ ที่ยังไม่ได้รับเบี้ยฯ ทั้งสองประเภท ในเบื้องต้น ได้รับแจ้งว่า กรมบัญชีกลางจะดำเนินการตกเบิกให้ในภายหลังและองค์การบริหารส่วนตำบลศรีสุขจะแจ้งให้ทราบโดยทันที

การพัฒนาระบบการออกบัตรคนพิการจังหวัดสุรินทร์

จากการเข้าร่วมการประชุมเชิงปฏิบัติการทบทวนกระบวนเพื่อพัฒนาระบบการออกบัตรประจำตัวคนพิการพิธีลงนามในบันทึกข้อตกลงความร่วมมือ เรื่อง การพัฒนาระบบการออกบัตรประจำตัวคนพิการจังหวัดสุรินทร์ ซึ่งจัดกิจกรรมในวันที่ 30 มกราคม 2563 ณ ห้องลุมพินีแกรนด์ สวนป่ารีสอร์ท โดยสำนักงานพัฒนาสังคมและความมั่นคงของมนุษย์จังหวัดสุรินทร์ ทำให้ทราบปัญหาในกระบวนการออกบัตร คนพิการ โดยพบว่า มีการปลอมแปลงเอกสารการรับรองความพิการปลอมลายมือชื่อของแพทย์โดยเจ้าหน้าที่โรงพยาบาลจังหวัดสุรินทร์ ได้เสนอและเรียกรับผลประโยชน์จากผู้สูงอายุในตำบลจารพัต จำนวน 40 คน เพื่อแลกกับเอกสารการรับรองความพิการของโรงพยาบาลสุรินทร์แล้วนำไปลงทะเบียนคนพิการกับองค์การบริหารส่วนตำบลจารพัตทำให้ได้รับเงินเบี้ยความพิการ เดือนละ 800 บาท สำนักงานพัฒนาสังคมและความมั่นคงของมนุษย์จังหวัดสุรินทร์ ได้ลงพื้นที่เพื่อตรวจสอบข้อเท็จจริงโดยเชิญผู้มีบัตรพิการจำนวนดังกล่าว มาประชุมและสังเกตการณ์ ปรากฏว่า ผู้มีบัตรคนพิการจำนวนดังกล่าวไม่มีความพิการที่เห็นเป็นประจักษ์แต่อย่างใด

โดยอาศัยอำนาจตามประกาศจังหวัดสุรินทร์ ลงวันที่ 28 พฤษภาคม 2557 เรื่อง กำหนดหน่วยงานของรัฐในการรับคำขอมีบัตรประจำตัวคนพิการ ซึ่งตามประกาศดังกล่าว องค์กรปกครองส่วนท้องถิ่น ทุกแห่งในจังหวัดสุรินทร์มีอำนาจหน้าที่เป็นหน่วยงานรับคำขอมีบัตรประจำตัวคนพิการจากกระบวนงานการออกบัตรคนพิการที่มอบหมายให้เจ้าหน้าที่องค์กรปกครองส่วนท้องถิ่น เป็นผู้รับคำขอมีบัตรคนพิการแล้วดำเนินการ ขอมีบัตรคนพิการให้แก่คนพิการ ทำให้สำนักงานพัฒนาสังคมและความมั่นคงของมนุษย์จังหวัดสุรินทร์ซึ่งเป็น ผู้มีอำนาจในการออกบัตรคนพิการไม่ได้ตัวตนผู้พิการในท้องที่ จึงเป็นกระบวนงานหนึ่งที่เสี่ยงต่อการปลอมแปลงเอกสารการรับรองความพิการ ซึ่งเจ้าหน้าที่ขององค์กรปกครองส่วนท้องถิ่นไม่มีอำนาจและสามารถตรวจสอบข้อเท็จจริงเกี่ยวกับลายมือชื่อของแพทย์หรือเอกสารการรับรองความพิการได้ **เพื่อเป็นการป้องกันการ**ปลอมแปลงเอกสาร และเพื่อให้การออกบัตรคนพิการของผู้พิการในพื้นที่ตำบลศรีสุขเป็นไปด้วยความถูกต้องและสามารถตรวจสอบได้ จึงขอให้ญาติหรือผู้ที่ได้รับเอกสารการรับรองความพิการจากแพทย์ นำเอกสารพร้อมหลักฐานประกอบคำขอมีบัตรคนพิการยื่นต่อสำนักงานพัฒนาสังคมและความมั่นคงของมนุษย์จังหวัดสุรินทร์ด้วยตนเอง

ประธานสภา อบต. มีสมาชิกท่านใดสงสัยอยากจะสอบถามขอเชิญครับ

ที่ประชุม ไม่มีผู้ใดสอบถามแต่อย่างใด ที่ประชุมรับทราบ

**- การประกาศรับสมัครบุคคลเข้ารับการสรรหาเป็นคณะกรรมการการเลือกตั้งประจำองค์การบริหารส่วนตำบลศรีสุข**

ประธานสภา อบต. ลำดับต่อไปคือเรื่องการประกาศรับสมัครบุคคลเข้ารับการสรรหาเป็นคณะกรรมการกรเลือกตั้งประจำองค์การบริหารส่วนตำบลศรีสุข ขอเชิญปลัดองค์การบริหารส่วนตำบลศรีสุข ได้ชี้แจงให้ทุกท่านได้รับทราบ

ปลัด อบต.ศรีสุข ด้วยจังหวัดสุรินทร์ได้รับแจ้งจากกระทรวงมหาดไทยว่า สำนักงานคณะกรรมการการเลือกตั้งได้ออกระเบียบคณะกรรมการการเลือกตั้งว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ.2562 และได้ประกาศในราชกิจจานุเบกษาแล้ว เมื่อวันที่ 17 ธันวาคม 2562 โดยมีผลใช้บังคับตั้งแต่วันถัดจากวันประกาศในราชกิจจานุเบกษา เป็นต้นไป

ตามระเบียบคณะกรรมการการเลือกตั้งว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562 ข้อ 231 กำหนดให้ภายหลังระเบียบนี้มีผลใช้บังคับ ให้หัวหน้าพนักงานส่วนท้องถิ่นดำเนินการสรรหาบุคคลเป็นคณะกรรมการการเลือกตั้งประจำองค์กรปกครองส่วนท้องถิ่น เพื่อเสนอให้คณะกรรมการการเลือกตั้งพิจารณาแต่งตั้งคณะกรรมการการเลือกตั้งประจำองค์กรปกครองส่วนท้องถิ่น ให้แล้วเสร็จก่อนประกาศให้มีการเลือกตั้ง

อาศัยอำนาจตามข้อ ๒๓๑ ประกอบข้อ ๓๔ ของระเบียบคณะกรรมการการเลือกตั้งว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. ๒๕๖๒ จึงประกาศรับสมัครบุคคลเข้ารับการสรรหาเป็นคณะกรรมการการเลือกตั้งประจำ**องค์การบริหารส่วนตำบลศรีสุข** ดังต่อไปนี้

**1. ตำแหน่งที่แต่งตั้ง**

คณะกรรมการการเลือกตั้งประจำ**องค์การบริหารส่วนตำบลศรีสุข**

จำนวน 3 คน

1. **วัน เวลา และสถานที่รับสมัคร**

2.1 รับสมัครระหว่างวันที่ 3 – 7 กุมภาพันธ์ 2563

ระหว่างเวลา 08.30 – 16.30 นาฬิกา

2.2 สถานที่รับสมัคร ที่ทำการองค์การบริหารส่วนตำบลศรีสุข

**3. การขอรับใบสมัคร** ผู้สนใจสามารถขอรับใบสมัครได้ที่ ที่ทำการองค์การบริหารส่วนตำบลศรีสุข อ. สำโรงทาบ จ. สุรินทร์

**4. การยื่นใบสมัคร**

ผู้ประสงค์จะสมัครต้องยื่นใบสมัครตามแบบพิมพ์ที่กำหนดด้วยตนเองต่อปลัด**องค์การบริหารส่วนตำบลศรีสุข** พร้อมเอกสารหลักฐาน ดังต่อไปนี้

4.1 ใบสมัคร

4.2รูปถ่ายหน้าตรง ไม่สวมหมวก ไม่ใส่แว่นตาดำ ขนาด ๒ นิ้ว จำนวน 1 รูป

4.3 สำเนาบัตรประจำตัวประชาชน หรือสำเนาบัตรประจำตัวเจ้าหน้าที่ของรัฐ

4.4 สำเนาทะเบียนบ้าน หรือหลักฐานที่แสดงว่ามีภูมิลำเนา

4.5 ใบรับรองแพทย์ ที่แสดงว่าไม่เป็นบุคคลวิกลจริต หรือจิตฟั่นเฟือนไม่สมประกอบและติดยาเสพติดให้โทษ

4.6 สำเนาหลักฐานที่แสดงวุฒิการศึกษาสูงสุด (ถ้ามี) เช่น สำเนาปริญญาบัตร หรือสำเนาหลักฐานอื่นใดที่แสดงว่าเป็นผู้สำเร็จการศึกษา

**5. คุณสมบัติและลักษณะต้องห้ามของผู้สมัคร**

**5.1 ต้องมีคุณสมบัติ ดังต่อไปนี้**

(1) เป็นข้าราชการหรือเจ้าหน้าที่อื่นของรัฐที่ปฏิบัติหน้าที่ในเขตอำเภอสำโรงทาบ หรือเป็นผู้มีสิทธิเลือกตั้งที่มีภูมิลำเนาในเขตอำเภอสำโรงทาบ

(2) มีสัญชาติไทยโดยการเกิด

(3) มีอายุไม่ต่ำกว่าสามสิบปีบริบูรณ์ในวันสมัคร

(4) มีความเป็นกลางทางการเมืองและมีความซื่อสัตย์สุจริต

**5.2 ต้องไม่มีลักษณะต้องห้าม ดังต่อไปนี้**

(1) ติดยาเสพติดให้โทษ

(2) เป็นภิกษุ สามเณร นักพรต หรือนักบวช

(3) อยู่ในระหว่างถูกเพิกถอนสิทธิเลือกตั้งไม่ว่าคดีนั้นจะถึงที่สุดแล้วหรือไม่

(4) วิกลจริตหรือจิตฟั่นเฟือนไม่สมประกอบ

(5) อยู่ระหว่างถูกระงับการใช้สิทธิสมัครรับเลือกตั้งเป็นการชั่วคราวหรือถูกเพิกถอนสิทธิสมัครรับเลือกตั้ง

(6) เคยถูกสั่งให้พ้นจากราชการ หน่วยงานของรัฐ หรือรัฐวิสาหกิจเพราะทุจริตต่อหน้าที่ หรือถือว่ากระทำการทุจริตหรือประพฤติมิชอบในวงราชการ

(7) เคยต้องคำพิพากษาอันถึงที่สุดว่ากระทำการอันเป็นการทุจริตในการเลือกตั้ง

(8) ต้องคำพิพากษาถึงที่สุดว่ากระทำความผิดตามกฎหมายว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น ไม่ว่าจะได้รับโทษหรือไม่ได้รับโทษ โดยพ้นโทษหรือต้องคำพิพากษามายังไม่ถึงห้าปีนับถึงวันเลือกตั้ง แล้วแต่กรณี

(9) เป็นข้าราชการหรือพนักงานส่วนท้องถิ่น หรือลูกจ้างขององค์กรปกครองส่วนท้องถิ่น

ผู้สนใจขอทราบรายละเอียดเพิ่มเติมได้ที่สำนักงาน /ที่ทำการองค์การบริหารส่วนตำบลศรีสุข

จึงประกาศให้ทราบโดยทั่วกัน

ประกาศ ณ วันที่ 27 เดือน มกราคม พ.ศ. 2563

ผู้ลงนาม นางชุติกาญจน์ คงสุข ปลัดองค์การบริหารส่วนตำบลศรีสุข

ประธานสภา อบต. มีสมาชิกท่านใดสงสัยอยากจะสอบถามขอเชิญครับ

ที่ประชุม ไม่มีผู้ใดสอบถามแต่อย่างใด ที่ประชุมรับทราบ

**ระเบียบวาระที่ 5 เรื่องเสนอเพื่อทราบและพิจารณา**

**- การพิจารณากำหนดสมัยประชุมสามัญ ประจำปี พ.ศ.2563 และกำหนดวันเริ่มสมัยประชุมสามัญประจำปีสมัยแรกของปีถัดไป และกำหนดจำนวนวันในสมัยประชุม**

ประธานสภา อบต. เนื่องจากวันนี้เป็นการประชุมสมัยสามัญสมัยแรก ประจำปี 2563 ดังนั้นอาศัยระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 หมวด 2 การประชุม ข้อ 21 ให้ทุกท่านช่วยกันพิจารณา กระผมก็ขอสอบถามที่ประชุมว่าเราจะมีการกำหนดสมัยประชุมเป็นกี่สมัย

นายประดิษฐ คำหาญ กระผมนายประดิษฐ คำหาญ สมาชิกสภา หมู่ที่ 3 ขอเสนอให้มี สมัยประชุมสามัญ จำนวน 4 สมัย

ผู้รับรอง 1. นายปรึกษ์ ทองคำ ส.อบต. ม.1

2. นายอดิศักดิ์ บุญทูล ส.อบต. ม.5

ประธานสภา อบต. มีผู้ใดจะเสนอเป็นอย่างอื่นเพื่อให้สภาร่วมกันพิจารณาอีกหรือไม่

ที่ประชุม ไม่มีผู้ใดเสนออีก ประธานสภาจึงได้ขอมติที่ประชุม

ท่านผู้ใดเห็นชอบกับการกำหนดสมัยประชุมสภาองค์การบริหารส่วนตำบลศรีสุข ประจำปี 2563 ตามที่ท่านประดิษฐ คำหาญ สมาชิกสภาอบต. หมู่ 3 ได้เสนอก็ขอให้ยกมือขึ้น

ที่ประชุม เห็นชอบ 14 เสียง ไม่เห็นชอบ – เสียง

เลขานุการสภาฯ สรุปที่ประชุมมีมติเป็นเอกฉันท์ กำหนดสมัยประชุมสภาองค์การบริหารส่วนตำบลศรีสุข ประจำปี 2563 จำนวน 4 สมัย

ประธานสภา อบต. ลำดับต่อไป เมื่อได้จำนวนสมัยการประชุมแล้ว ให้ทุกท่านช่วยกันพิจารณา ในที่ประชุมว่าเราจะกำหนดแต่ละสมัยห้วงเดือนไหน ขอเชิญครับ

นายอดิศักดิ์ บุญทูล ผมขอเสนอห้วงการประชุม ดังนี้

- สมัยสามัญ สมัยที่ 2 เดือน พฤษภาคม เริ่มวันที่ 1 – 15 พฤษภาคม

- สมัยสามัญ สมัยที่ 3 เดือน สิงหาคม เริ่มวันที่ 1 – 15 สิงหาคม

- สมัยสามัญ สมัยที่ 4 เดือน พฤศจิกายน เริ่มวันที่ 1 – 15 พฤศจิกายน

ผู้รับรอง 1. นายฉัตร ไตรพรม ส.อบต. ม.6

2. นายยงค์ คำหาญ ส.อบต. ม.3

ประธานสภา อบต. มีผู้ใดจะเสนอเป็นอย่างอื่นเพื่อให้สภาร่วมกันพิจารณาอีกหรือไม่

ที่ประชุม ไม่มีผู้ใดเสนออีก ประธานสภาจึงได้ขอมติที่ประชุม

ท่านผู้ใดเห็นชอบกับการกำหนดห้วงการประชุมสภาองค์การบริหารส่วนตำบลศรีสุข ประจำปี 2563 ตามที่ท่านอดิศักดิ์ บุญทูล สมาชิกสภาอบต. หมู่ 5 ได้เสนอก็ขอให้ยกมือขึ้น

ที่ประชุม เห็นชอบ 14 เสียง ไม่เห็นชอบ – เสียง

เลขานุการสภาฯ สรุปที่ประชุมมีมติเป็นเอกฉันท์ กำหนดห้วงประชุมสภาองค์การบริหารส่วนตำบลศรีสุข ประจำปี 2563 ดังนี้

- สมัยสามัญ สมัยที่ 2 เดือน พฤษภาคม เริ่มวันที่ 1 – 15 พฤษภาคม

- สมัยสามัญ สมัยที่ 3 เดือน สิงหาคม เริ่มวันที่ 1 – 15 สิงหาคม

- สมัยสามัญ สมัยที่ 4 เดือน พฤศจิกายน เริ่มวันที่ 1 – 15 พฤศจิกายน

ประธานสภา อบต. และให้ทุกท่านช่วยกันพิจารณา ว่าเราจะกำหนดวันเริ่มสมัยประชุมสามัญ

ประจำปีสมัยแรกของปีถัดไปและกำหนดจำนวนวันในสมัยประชุม ขอเชิญครับ

นายเชิดชัย สุขเมือง กระผมขอเสนอกำหนดวันแรกของการประชุมสภาสมัยแรกของปีถัดไป

ปี 2564 วันที่ 1-15 กุมภาพันธ์ 2564 มีกำหนด 15 วัน

ผู้รับรอง 1. นายปรึกษ์ ทองคำ ส.อบต. ม.1

2. นายแสวง กฤษวี ส.อบต. ม.8

ประธานสภา อบต. มีผู้ใดจะเสนอเป็นอย่างอื่นเพื่อให้สภาร่วมกันพิจารณาอีกหรือไม่

ที่ประชุม ไม่มีผู้ใดเสนออีก ประธานสภาจึงได้ขอมติที่ประชุม

ท่านผู้ใดเห็นชอบกับการกำหนดวันแรกของการประชุมสภาสมัยแรกของปีถัดไป ปี 2564 ตามที่ท่านเชิดชัย สุขเมือง สมาชิกสภาอบต. หมู่ 7 ได้เสนอก็ขอให้ยกมือขึ้น

ที่ประชุม เห็นชอบ 14 เสียง ไม่เห็นชอบ - เสียง

เลขานุการสภาฯ ที่ประชุมมีมติเป็นเอกฉันท์ กำหนดวันแรกของการประชุมสภาสมัยแรกของปีถัดไป ปี 2564 วันที่ 1-15 กุมภาพันธ์ 2564 กำหนด 15 วัน

**มติที่ประชุม** 1) พิจารณากำหนดสมัยประชุมสามัญประจำปี 2563 จำนวน 4 สมัย

1. แต่ละสมัยมีกำหนด 15 วัน
2. การพิจารณากำหนดวันเริ่มประชุมสมัยแรกของปีถัดไป คือ 2564

ผลการกำหนดวันเริ่มประชุมสมัยแรกของปีถัดไป คือ 2564

- ในห้วงตั้งแต่วันที่ 1–15 เดือน กุมภาพันธ์ พ.ศ. 2564 กำหนด 15 วัน

**ระเบียบวาระที่ 6 เรื่องอื่นๆ**

* ไม่มี -

**ประธานสภา อบต.** ในวันนี้ก็ได้ประชุมมาเป็นเวลาพอสมควรแล้ว และก็ไม่มีผู้ใดมีเรื่องเสนอหรือ แจ้งให้ที่ประชุมทราบ จึงขอขอบคุณทุกท่านที่ได้มาร่วมประชุมครั้งนี้โดย พร้อมเพรียงกัน ขอขอบคุณทุกท่านที่ได้ให้ความสำคัญและเข้าร่วม รับฟังการประชุมกับสมาชิก กระผมขอปิดการประชุมเพียงเท่านี้

**ปิดการประชุมเวลา 15 .30 น.**

(ลงชื่อ) ชุติกาญจน์ คงสุข ผู้จดบันทึกรายงานการประชุม

(นางชุติกาญจน์ คงสุข)

เลขานุการสภาองค์การบริหารส่วนตำบลศรีสุข

(ลงชื่อ) สมเกียรติ บุญไทย ผู้ตรวจบันทึกรายงานการประชุม

(นายสมเกียรติ บุญไทย)

ประธานสภาองค์การบริหารส่วนตำบลศรีสุข

คณะกรรมการตรวจรายงานการประชุมได้ตรวจและรับรองรายงานการประชุมในครั้งนี้แล้ว

(ลงชื่อ) คณะกรรมการตรวจรายงานการประชุม

(นายสมเกียรติ สมัญญา)

(ลงชื่อ) คณะกรรมการตรวจรายงานการประชุม

(นายฉัตร ไตรพรม)

(ลงชื่อ) คณะกรรมการตรวจรายงานการประชุม

(นายสมยง บุญทูล)